ซีฟู้ดและเบียร์ไม่อั้นน กับร้าน "มังกรซีฟู้ด"

ร้านนี้ตั้งอยู่ตรงข้ามกับซอยประชาสงเคราะห์ 21 มาถึงหน้าก็จะเห็นคำว่า Mangkorn Seafood อยู่ข้างหน้าเลย หาไม่ยากครับ ถ้ามาจากอนุสาวรีย์ก็มาเข้าถนนเส้นที่วิ่งเข้าประชาสงเคราห์ครับ วื่งตามเส้นมาเลยย ละก็เจอร้านได้เลย ขับรถมาทางร้านก็มีที่อดรถให้บริการครับ แต่ถ้ามาเย็นๆ ที่จอดรถเต็มนะครับ ต้องแบบจอดซ้อนกันครับบ

บรรยากาศ

ร้านเป็นร้านปิ้งย่างแบบใช้เตาถ่าน ควันเลยจะเยอะหน่อย ข้างในค่อนข้างอบ เนื่องจากอากาศที่โคตรร้อนของประเทศเรา และพัดลมก็จะมีแถวๆขอบครับ ร้อนไปหน่อย แต่เพื่ออาหารเราทำได้ ร้านไม่เปิดเพลงครับ มีเป็นทีวีแทน แล้วแต่รายการตอนนั้นว่าเป็นอะไรครับ ผมไปตอนคืนความสุขเลยครับบ

เมนู 

มีราคาเดี่ยวครับ 399 นั่งได้ 1.30 ครับ ตักเท่าไรก็ได้ ผมแนะนำว่าออกให้ตรงเวลาครับ ผมโดนปรับไปเยอะอยู่ เค้าปรับนาทีคนละ 4 บาทครับ ไม่รู้ว่าตรงไปไหน

ร้านนี้จะแบ่งเป็นโซนๆครับ

- ซีฟู้ด : อันนี้น่าจะเป็นอะไรที่ดึงดูดของร้านนี้เลยครับ มีทั้ง กุ้ง หอย 5 อย่าง ปลาเผา ปลาหมึก ไข่ปลาหมึก และก็ปูครับ 
ผมอยากบอกเลยว่ากุ้งที่นี้ตัวโอเคเลยครับ ไม่น่าเกียจเลย ร้านจะมีมาเติมเรื่อยๆ เราก็ต้องไปแย่งตัวใหญ่กันหน่อย แกะกุ้งกันแบบเรื่อยๆเลยย
บางวันก็มีกั้งครับ แต่เสียดายวันนี้ไม่มีครับ TT หอยตอนแรกจะมีหอยเชลล์ เราก็สามารถไปตักเนยมาเป็นหอยเชลล์อบเนยได้ แต่ร้านไม่เอามาเติมอีกเลย 5555 ผมเลยได้ตักไปรอบนึง หอยหลอดที่นี้ไซส์จัมโบ้มากครับ ชอบๆๆ ปลาก็น่ากินนะครับ ห่อมาในฟอลแต่ผมไม่ได้ลองตักมา ส่วนใหญ่จะโฟกัสที่กุ้งงครับ และที่แปลกอีกอย่างคือร้านนี้มีไข่ปลาหมึกด้วย เอามาปิ้งกินแกล้มเบียอร่อยมากครับ 

- ของปิ้งอย่างอื่น : ร้านนี้จะมีหมูอีกสองอย่าง หมักมาอร่อยดีครับ เป็นซี่โครงกับคล้ายๆ PorkChop อร่ยดีครับ ไม่เหนียวด้วย มีเห็ดเข็มทองห่อเบคอนด้วย เอาเนยมาทาก่อนปิ้ง แบบตามตลาดนักเลยครับ แบบเดี่ยกันเลย มีบาบีคิวด้วยแต่ผมไม่ได้ลอง แต่เพื่อนบอกเนื้อนุ่มดี

- ของทานเล่นอย่างอื่น : เป็นพวกข้าว ไก่ทอด ปลาหมึกยำต่างๆ อันนี้ผมไม่ได้ตักมาครับ มันดูไม่น่ากินเลย ที่เด็ดๆ น่าจะเป็นหอยนางรมสดๆ
ตัวก็ไม่ใหญ่มากครับ มาพร้อมเครื่องให้เราสามารถมาทำได้

- ส้มตำ : เรามาตำกันเองได้เลย ชอบแบบไหนก็เอาแบบนั้น เอาเนื้อปูใส่ลงไปได้นะ ถ้าไม่สนเรื่องความสด ก็ได้ส้มตำปูละครับ

- ของหวาน : เป็นไอศกรีม แล้วแต่ว่าตอนนั้นจะเปิดเป็นรสชาติอะไรครับ ก็คล้ายๆ ร้านอื่น นอกจากนั้นเป็นน้ำแข็งใสครับ ทำกันเองเลยๆ

- เครื่องดื่ม : มีน้ำผลไม้ 3 อย่าง น้ำอัดลม ตามร้านอื่นๆ แต่ที่พิเศษโดยไม่ต้องจ่ายอะไรเพิ่มเลย คือเบียร์ครับ มี 2 อย่าง ช้างขวดเขียวและก็ลีโอครับ เราสามารถหยิบจากตู้ได้เองเลย ผมก็หยิบกันมาเรื่อยๆ เลยครับ อาหารทะเลปิ้งกับเบียร์นี้และครับ จบเลยย

- น้ำจิ้ม : มี 2 แบบ น้ำจิ้มซีฟู้ด กับอีกอันสีแดงๆ ผมลองแค่น้ำจิ้มซีฟู้ดครับ ไม่ค่อยเผ็ดมากเท่าไรครับ 

เมื่อกินเสร็จแล้ว ที่นี้มีที่ล้างมือให้ตามมุมเลยยสบายครับ ร้านนี้ติดอยู่คือควันจะค่อนข้างเยอะ ทำให้ติดตามเสื้อ กลิ่นนี้แรงเลยครับ พัดลมดูดควันด้านบน ไม่ค่อยเยอะเท่าไรคัรบ ฃ
แต่อาหารอร่อย

** ขอเตือนนะครับ ออกกันให้ทันเวลานะครับ ร้านนี้ปรับจริงครับ ผมโดนไป 504 บาทเลย นั่งคุยกันเพลินน TT ราคานี้สามารถกินได้อีกคนเลย ผมเสียดาย เลยอยากจะมาเตือนเพื่อนๆ ก่อนครับ ***

สรุปผลล
- หน้าตาอาหาร 7/10
- ความอร่อย 8.5/10
- ความสะอาด 6.5/10
- ความหลากหลาย 8/10
- ความคุ้มค่า 7/10